Document ID: 31997R1185

KOMISSION ASETUS (EY) N:o 1185/97,
annettu 26 päivänä kesäkuuta 1997,
tiettyjen viljajalosteiden vientitodistusten voimassaoloajan rajoittamisesta annetun asetuksen (EY) N:o 677/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella komission asetuksella (EY) N:o 923/96 (2), ja erityisesti sen 9 artiklan,
ottaa huomioon vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä toukokuuta 1995 annetun komission asetuksen (EY) N:o 1162/95 (3), sellaisena kuin se on viimeksi muutettuna asetuksella (EY) N:o 932/97 (4), ja erityisesti sen 7 artiklan 1 kohdan,
sekä katsoo, että
komission asetuksessa (EY) N:o 677/97 (5) määräpäiväksi vahvistetaan 30 päivä kesäkuuta 1997,
kyseisiin koodeihin kuuluvien tuotteiden markkinoilla on havaittavissa edelleen markkinointivuoden loppuun liittyviä erityispiirteitä; tämän vuoksi on syytä jatkaa todistusten voimassaoloa koskevaa rajoitusta perunoiden ja maissin uutta satoa edeltävän jakson tilanteen tarkkailun edellyttämän ajan, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 677/97 seuraavasti:
1. Korvataan 1 artiklan 1 kohta seuraavasti:
"1. Asetuksen (EY) N:o 1162/95 7 artiklan 1 kohdasta poiketen CN-koodeihin 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79 ja 2106 90 55 kuuluvien tuotteiden vientitodistusten, joita koskevat hakemukset on jätetty 27 päivän kesäkuuta 1997 ja 30 päivän syyskuuta 1997 välisenä aikana, voimassaolo päättyy sen kuukauden lopussa, jolloin ne on annettu."
2. Korvataan 1 artiklan 2 kohdan ensimmäinen alakohta seuraavasti:
"2. Edellä mainittuja todistuksia koskevan viennin tullimuodollisuudet on suoritettava viimeistään sen kuukauden viimeisenä päivänä, jolloin maksuilmoitus on hyväksytty."
2 artikla
Tämä asetus tulee voimaan 27 päivänä kesäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä kesäkuuta 1997.

Labels: 3
17